Området har været genstand for flere interessante fund. Senest i foråret 2007, hvor Vejle Museum fandt en del af en cirka 360 meter lang [[skibssætning]] samt en halvdel af et [[Trelleborg (Slagelse)|trelleborghus]] fra vikingetiden nord for kirkegården i Jelling. I de følgende år blev der påvist en meget stor palissadeindhegning, der har indrammet Jellingmonumenterne i et rombeformet område med en sidelængde på omtrent 359 meter. Rombens diagonaler skærer hinanden i en ret vinkel midt i Nordhøjen og deler området i fire ens retvinklede trekanter med sideforholdene 3 til 4 til 5, altså matematisk interessante, såkaldt pythagoræiske forhold. Dette blev offentliggjort af arkæologerne i Norwegian Archaeological Review Volume 47, Issue 1, 2014.<ref>[http://www.tandfonline.com/doi/full/10.1080/00293652.2014.921239#preview A Palisade Fit for a King: Ideal Architecture in King Harald Bluetooth’s Jelling] Norwegian Archaeological Review Volume 47, Issue 1, 2014, Mads Dengsø Jessen, Mads Kähler Holst, Charlotta Lindblom, Niels Bonde & Anne Pedersen</ref> Det store bygværk kan dateres til 900-årenes anden halvdel.<ref>[[Skalk]], februar 2011</ref> I 2012 gav den svensk-amerikanske historiker [[Anders Winroth]] et bud på anlæggets historiske betydning. I bogen ''The Conversion of Scandinavia'' skriver han, at Haralds religiøse politik, vurderet ud fra Jellingmonumenternes arkæologi, synes at være af samme art som den Storfyrst [[Vladimir af Kiev]] forsøgte - før han gik over til kristendommen i [[988]].<ref>[[Anders Winroth]]: ''The Conversion of Scandinavia'', [[Yale University Press]], 2012 {{ISBN|0300170262}} (s. 140)</ref>
Historie Bygninger,_konstruktioner_og_anlæg Kultur